Η αίτηση για έκδοση άδειας χρήσης ύδατος υφιστάμενης ή νέας υδροληψίας, κατατίθεται από τους κατόχους σημείου υδροληψίας (πηγάδι ή γεώτρηση), καθώς και από τους ενδιαφερόμενους για  
διάνοιξη νέου σημείου υδροληψίας. Η εν’ λόγω αίτηση προωθείται στην Δ/νση Υδάτων της Αποκεντρωμένης Διοίκησης Πελοποννήσου η οποία είναι αρμόδια για την έκδοση της παραπάνω άδειας.

**Απαραίτητα δικαιολογητικά**

* Αίτηση – Δήλωση ΠΑΡΑΡΤΗΜΑΤΟΣ IV και Β2 για υφιστάμενα έργα ή Αίτηση – Δήλωση ΠΑΡΑΡΤΗΜΑΤΟΣ IV και Β1 για νέα έργα.
* Υφιστάμενη άδεια χρήσης ύδατος σε ισχύ ή μη.
* Συμβολαιογραφικό έγγραφο από το οποίο να προκύπτει εμπράγματο δικαίωμα (κυριότητα, επικαρπία, δουλεία).
* Κτηματολογικό απόσπασμα ή αντίγραφο τοπογραφικού διαγράμματος.
* Σημείο υδροληψίας με συντεταγμένες και περιγράμματα των περιοχών χρήσης ύδατος από το σημείο υδροληψίας.
* Φωτογραφίες σημείου υδροληψίας.
* Εξουσιοδότηση σε περίπτωση τρίτου προσώπου.
* Ιδιωτικό συμφωνητικό μίσθωσης σε περίπτωση μίσθωσης.
* Πρωτότυπο διπλότυπο είσπραξης από τη Δ.Ο.Υ. ή αντίστοιχη ηλεκτρονική κατάθεση ποσού 150,00 € στον Κωδικό Αριθμό Εσόδων Κ.Α.Ε. 3517 (Υπέρ Πράσινου Ταμείου), με αιτιολογία καταβολής “Εκπρόθεσμη αίτηση ΕΜΣΥ” ‘Η σε λογαριασμό της Τράπεζας της Ελλάδας ΙΒΑΝ:GR 96 0100 0240 0000 0000 0266 338 (σε οποιαδήποτε Τράπεζα).
* Πρωτότυπο διπλότυπο είσπραξης από τη Δ.Ο.Υ. ή αντίστοιχη ηλεκτρονική κατάθεση ποσού 100,00 € στον Κωδικό Αριθμό Εσόδων Κ.Α.Ε. 3517 (Υπέρ Πράσινου Ταμείου), με αιτιολογία καταβολής “Εκπρόθεσμη αίτηση ΕΜΣΥ” ‘Η σε λογαριασμό της Τράπεζας της Ελλάδας ΙΒΑΝ:GR 96 0100 0240 0000 0000 0266 338 (σε οποιαδήποτε Τράπεζα).

Για νέα έργα εκτέλεσης έργου αξιοποίησης υδατικού πόρου απαιτείται υδρογεωλογική μελέτη με:

**α)** Τεχνικά χαρακτηριστικά υδροληψίας (βάθος, διάμετρος ανόρυξης, είδος και διάμετρος  
σωλήνωσης, είδος και διάμετρος πιεζομετρικού σωλήνα σε περίπτωση γεώτρησης).  
**β)** Γεωμορφολογία περιοχής.  
**γ)** Γεωλογικά – Υδρολογικά – Υδρογεωλογικά Στοιχεία (γεωλογικοί σχηματισμοί, υδρογεωλογική συμπεριφορά σχηματισμών, αναμενόμενη στάθμη – παροχή, γεωλογικός χάρτης περιοχής, εκτίμηση της ποσοτικής και ποιοτικής κατάστασης του υπόγειου υδατικού σώματος σύμφωνα με το ισχύον Σχέδιο Διαχείρισης.

**Γραφείο έκδοσης:** Δ/νση Υδάτων (Αποκεντρωμένη Διοίκηση Νοτίου Αιγαίου).